cyanic-selkie/wikianc huggingface dataset:
Γραμμική Α
Γλώσσα
Εικάζεται ότι η γλώσσα των κειμένων της Γραμμικής Α μπορεί να είναι η ετεοκρητική, η οποία επιβίωσε και μετά την κατάληψη της Κρήτης από τους Μυκηναίους και δείγματα της οποίας σώζονται σε μεταγενέστερες επιγραφές γραμμένες με το ελληνικό αλφάβητο. Το συμπέρασμα αυτό δεν γίνεται αποδεκτό από όλους, επειδή υποστηρίζεται ότι στην Κρήτη την εποχή εκέινη μπορεί να υπήρχαν πάνω από μία μη ελληνικές γλώσσες. Η μη ελληνικότητα της γλώσσας της Γραμμικής Α ενισχύεται πάντως από το γεγονός ότι η εξέλιξή της, η Γραμμική Β, δεν αποδίδει την ελληνική γλώσσα με ακρίβεια. Με βάση αυτό το γεγονός θεωρούν αρκετοί ότι η Γραμμική Α ταίριαζε καλύτερα στη γλώσσα, για την οποία ήταν προορισμένη, ενώ η Γραμμική Β, παίρνοντας τις φωνητικές αξίες της, μόνο μερικώς μπορούσε να χρησιμοποιηθεί ως ελληνική γραφή, γι' αυτό και στη συνέχεια εγκαταλείφθηκε.
Παραπομπές
Κατηγορία:Συστήματα γραφής Κατηγορία:Αρχαίες γλώσσες
Άνναλιν ΜακΚόρντ
Η Άννα-Λιν ΜακΚόρντ (αγγλικά: AnnaLynne McCord, 16 Ιουλίου 1987) είναι Αμερικανίδα ηθοποιός και μοντέλο.
Προσωπική ζωή
Η ΜακΚόρντ είναι αρραβωνιασμένη από το 2011 με τον ηθοποιό Ντόμινικ Πάρσελ.
Εξωτερικοί σύνδεσμοι
Κατηγορία:Φωτομοντέλα Κατηγορία:Αμερικανίδες μοντέλα Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Ράινχολντ Μέσνερ
Ο Ράινχολντ Ανδρέας Μέσνερ (Reinhold Andreas Messner, 17 Σεπτεμβρίου 1944) είναι Ιταλός ορειβάτης, εξερευνητής και συγγραφέας από τη γερμανόφωνη ιταλική αυτόνομη επαρχία του Νότιου Τυρόλου, «του οποίου τα καταπληκτικά επιτεύγματα στο Έβερεστ και άλλες κορυφές σε όλον τον κόσμο του απέδωσαν τη θέση μεγαλύτερου αναρριχητή στην ιστορία».
Είναι γνωστός για την πρώτη μοναχική ανάβαση του Έβερεστ χωρίς βοηθητικό οξυγόνο και ως πρώτος ορειβάτης που ολοκλήρωσε και τις δεκατέσσερεις κορυφές με υψόμετρο άνω των 8.000 μέτρων πάνω από τη στάθμη της θάλασσας. Είναι συγγραφέας τουλάχιστον 63 βιβλίων (στα Γερμανικά, 1970–2006), πολλά από τα οποία μεταφράστηκαν σε άλλες γλώσσες.
Βίος
Ο Ράινχολντ Μέσνερ γεννήθηκε στο γερμανόφωνο Μπρίξεν (Μπρεσσανόνε), της Ιταλίας, και είναι γηγενής ομιλητής των Γερμανικών και των Ιταλικών Μεγάλωσε στο Βίλνες (Villnöß) και πέρασε τα πρώτα χρόνια του ορειβατώντας στις Άλπεις ιδιαίτερα στους Δολομίτες. Ο πατέρας του, Γιόζεφ Μέσνερ, ήταν δάσκαλος και ήταν εκείνος που τον οδήγησε στην πρώτη του κορυφή σε ηλικία πέντε ετών. Ο Ράινχολντ είχε οκτώ αδελφούς και μία αδελφή. Αργότερα σκαρφάλωνε με τον αδελφό του Γκίντερ και έκανε αρκτικές διασχίσεις με έναν άλλον αδελφό, τον Χούμπερτ.
Σε ηλικία δεκατριών ετών, άρχισε να σκαρφαλώνει με τον εντεκάχρονο αδελφό του Γκύντερ. Στα 20 περίπου χρόνια τους συγκαταλέγονταν ανάμεσα στους καλύτερους Ευρωπαίους ορειβάτες. Κατά τη δεκαετία του 1960, ο Μέσνερ εμπνευσμένος από τον Χέρμαν Μπουλ, (Hermann Buhl), έγινε από τους πρώτους ενθουσιώδεις υποστηρικτές του αλπικού στυλ ορειβασίας στα Ιμαλάια, δηλαδή της αναρρίχησης με πολύ ελαφρύ εξοπλισμό και ελάχιστη εξωτερική βοήθεια. Ο Μέσνερ θεωρούσε το στυλ αποστολής ("τακτική πολιορκίας") ασεβές προς τη φύση και τα βουνά.
Η πρώτη μεγάλη ανάβαση του Μέσνερ στα Ιμαλάια το 1970, στην όψη Ρουπάλ του Νάνγκα Παρμπάτ, αν και στέφθηκε με επιτυχία είχε παράλληλα και τραγική κατάληξη. Μαζί με τον αδελφό του Γκύντερ έφτασαν στην κορυφή, αλλά ο Γκύντερ πέθανε δύο μέρες αργότερα κατά την κατάβαση από την όψη Ντιαμίρ. Ο Ράινχολντ έχασε έξι δάχτυλα του ποδιού του, που υπέστησαν άσχημα κρυοπαγήματα και χρειάστηκαν ακρωτηριασμό. Σε ό,τι αφορά στον Ράινχολντ, τού ασκήθηκε ιδιαίτερα αυστηρή κριτική για την επιμονή του στην ολοκλήρωση της ανάβασης μαζί με τον λιγότερο έμπειρο Γκύντερ. Η ταινία του 2010 Νάνγκα Παρμπάτ του Γιόζεφ Βιλσμάιερ (Joseph Vilsmaier) είναι βασισμένη στην αφήγηση των γεγονότων από τον Ράινχολντ
Παρόλο που ο Μέσνερ και ο Πήτερ Χάμπελερ (Peter Habeler) ήταν γνωστοί για τις ταχύτατες αναβάσεις τους στις Άλπεις -Άιγκερ βόρεια όψη, στάνταρ διαδρομή (10 ώρες) και Λε Ντρουάτ (8 ώρες)- η πρώτη του ανάβαση στο Γκασερμπρούμ Α΄ το 1975 από νέα διαδρομή απαίτησε τρεις μέρες. Στη δεκαετία 1970, Μέσνερ αποφάσισε να αντιμετωπίσει την πρόκληση να ανέβει στο Έβερεστ χωρίς βοηθητικό οξυγόνο, λέγοντας ότι είτε θα το έκανε με καθαρό τρόπο ή καθόλου. Το 1978, έφτασε στην κορυφή του Έβερεστ με τον Χάμπελερ. Ήταν η πρώτη φορά που εκτέθηκε κανείς σε τέτοιο υψόμετρο χωρίς βοηθητικό οξυγόνο. Οι Μέσνερ και Χάμπελερ απέδειξαν ότι ήταν δυνατό αυτό που ορισμένοι γιατροί, ειδικοί και ορειβάτες θεωρούσαν ανέφικτο. Επανέλαβε το επίτευγμα από την πλευρά του Θιβέτ το 1980, κατά την εποχή των μουσώνων. Αυτή ήταν και η πρώτη μοναχική αναρρίχηση του Έβερεστ.
Το 1978, πραγματοποίησε μοναχική ανάβαση της όψης Ντιαμίρ του Νάνγκα Παρμπάτ. Το 1986 ο Μέσνερ έγινε ο πρώτος ορειβάτης που συμπλήρωσε τις 14εις κορυφές πάνω από 8.000μ. . Εκτός της ορειβασίας ο Μέσνερ διέσχισε την Ανταρκτική με σκι μαζί με τον Άρβεντ Φουκς (Arved Fuchs). Έγραψε πάνω από 60 βιβλία για τις εμπειρίες του, πολλά από τα οποία μεταφράστηκαν. Πρωταγωνίστηκε στην ταινία του 1984 Η σκοτεινή λάμψη των βουνών του Βέρνερ Χέρτζοκ.
Ο Μέσνερ διευθύνει επιχείρηση σχετική με τις ορειβατικές του δεξιότητες. Από το 1999 έως το 2004, διατηρούσε πολιτικό γραφείο ως ευρωβουλευτής από το ιταλικό πράσινο κόμμα (Ομοσπονδία των Πράσινων). Ήταν, επίσης, συνιδρυτής του διεθνούς ΜΚΟ Mountain Wilderness, αφιερωμένου στην προστασία των βουνών παγκοσμίως.
Το 2004 ολοκλήρωσε αποστολή 2.000 χλμ., διασχίζοντας την έρημο Γκόμπι. Ασχολείται κυρίως με το Μουσείο των βουνών Μέσνερ, του οποίου είναι ιδρυτής.
Έως το 1970
Έως το 1970 1970 Ο Μέσνερ ασχολήθηκε κυρίως με τις Άλπεις. Το 1965, αναρριχήθηκε σε μια νέα direttissima, στη βόρεια όψη του Όρτλερ. Ένα χρόνο αργότερα αναρριχήθηκε στο Γουόκερ Σπουρ (Walker Spur) στις Γκραν Γιοράς και κατάκτησε την Ροτσέττα Άλτα ντι Μποσκονέρο (Rocchetta Alta di Bosconero). Το 1967 πραγματοποίησε την πρώτη ανάβαση της ΒΑ όψης του Αγκνέρ και τις πρώτες χειμερινές της βόρειας όψης του Αγκνερ και της βόρειας όψης του Φουρκέττα (Furchetta).
Αναρριχήσης σε κορυφές υψηλότερες των 8.000 μ. μετά το 1970
Ο Ράινχολντ Μέσνερ ήταν ο πρώτος που σκαρφάλωσε και τις 14εις «οκτάρες» και μάλιστα χωρίς βοηθητικό οξυγόνο: Ειδικότερα; οι αναρριχήσεις περιλαμβάνονται στον παρακάτω πίνακα:
Εξωτερικοί σύνδεσμοι
Κατηγορία:Ιταλοί ορειβάτες
Στη Σκιά των Κατασκόπων
Στη Σκιά των Κατασκόπων (αγγλικά: The Bourne Supremacy) είναι αμερικανικό περιπετειώδης, κατασκοπευτικό θρίλερ παραγωγής 2004. Η ταινία είναι βασισμένη στο ομότιτλο βιβλίο του Ρόμπερτ Λάντλαμ και αποτελεί συνέχεια του Χωρίς Ταυτότητα (The Bourne Identity, 2002). Tη σκηνοθεσία ανέλαβε ο Πολ Γκρίνγκρας και το σενάριο έγραψαν οι Τόνι Γκίλροϊ και Μπράιαν Χέλγκενλαντ. Ο Ματ Ντέιμον επαναλαμβάνει το ρόλο του ως Τζέισον Μπορν ενώ και οι Μπράιαν Κοξ, Τζούλια Στάιλς και Φράνκα Ποτέντε επιστρέφουν. Στο καστ προστίθεται η Τζόαν Άλεν στο ρόλο της Πάμελα Λάντι.
Η δεύτερη ταινία συνεχίζει την ιστορία του Τζέισον Μπορν, ενός πρώην πράκτορα μιας παραστρατιωτικής οργάνωσης της CIA, ο οποίος ακόμα πάσχει από αμνησία. Η ταινία εστιάζει στην προσπάθειά του να μάθει περισσότερα για το παρελθόν του καθώς εμπλέκεται ακόμα μία φορά με την συνωμοσία της Οργάνωσης Τρέντστοουν και της CIA.
Το Στη Σκιά των Κατασκόπων κυκλοφόρησε στους κινηματογράφους στις 23 Ιουλίου 2004. Όπως και η πρώτη ταινία έλαβε θετικά σχόλια από τους κριτικούς ενώ έγινε και μεγάλη εισπρακτική επιτυχία. Το 2007 ακολούθησε η τρίτη και τελευταία ταινία με πρωταγωνιστή τον Ντέιμον Το Τελεσίγραφο του Μπορν (The Bourne Ultimatum).
Πλοκή
Δύο χρόνια πριν, ο Τζέισον Μπορν νόμιζε ότι είχε αφήσει πίσω του το παρελθόν του ως εκπαιδευμένος δολοφόνος. Τώρα για μία ακόμη φορά η CIA απειλεί να καταστρέψει την καινούρια ζωή που ξεκίνησε μαζί με την αγαπημένη του Μαρί σε μια μικρή πόλη της Ινδίας. Οι εφιάλτες όμως του Μπορν από το στοιχειωμένο παρελθόν του, τους αναγκάζει να μετακινούνται από πόλη σε πόλη διατηρώντας πάντα την ανωνυμία τους. Αφού ανακαλύπτει ότι κάποιος προσπαθεί να τον ενοχοποιήσει, ο Μπορν αναγκάζεται να εμφανιστεί και να ξεκαθαρίσει τα πράγματα.
Παραγωγή
Αρχικά δεν υπήρχαν σχέδια για μια συνέχεια της ταινίας Χωρίς Ταυτότητα (The Bourne Identity). Ο Ματ Ντέιμον σχολίασε "Υπάρχει μια πολύ μικρή πιθανότητα να κάνουμε μια δεύτερη ταινία, επειδή κανένας από την ομάδα που έκανε την πρώτη, δεν θέλει να κάνει άλλη αν δεν είναι όσο καλή ή καλύτερη από την πρώτη". Σύμφωνα με τον παραγωγό Φρανκ Μάρσαλ, η πλοκή της απαγωγής της Μαρί που ανάγκασε τον Μπορν να μπει στην περσόνα του δολοφόνου στη νουβέλα "The Bourne Supremacy" και η απειλή του Μπορν να κυνηγήσει τη CIA αν τον ξαναενοχλούσαν στην προηγούμενη ταινία, αποτέλεσαν πηγή έμπνευσης για το σενάριο. Ο παραγωγός Πολ Λ. Σάντμπεργκ πίστευε ότι η εκδοχή του Γκίλροϊ που ξέφευγε από το βιβλίο ήταν απαραίτητη. Οι παραγωγοί αντικατέστησαν το σκηνοθέτη Νταγκ Λάιμαν. Αυτό έγινε περισσότερο εξαιτίας των δυσκολιών που αντιμετώπισε το στούντιο με τον Λάιμαν στην πρώτη ταινία και δεν ήθελαν να ξανασυνεργαστούν. Ο Βρετανός σκηνοθέτης Πολ Γκρίνγκρας επιλέχθηκε να αναλάβει τη σκηνοθεσία αφού οι παραγωγοί παρακολούθησαν τη δουλειά του στην ταινία Ματωμένη Κυριακή (Bloody Sunday, 2002).
Box office
Με προϋπολογισμό 75.000.000 δολάρια, η ταινία Στη Σκιά των Κατασκόπων έκανε άνοιγμα τριημέρου στην 1η θέση με 52,5 εκατομμύρια δολάρια. Συνολικά συγκέντρωσε 176,2 εκατομμύρια δολάρια στο αμερικανικό box office και 114,5 εκατομμύρια δολάρια στον υπόλοιπο κόσμο. Παγκοσμίως απέφερε 290,8 εκατομμύρια δολάρια. Ήταν η 8η μεγαλύτερη εισπρακτική επιτυχία στην Αμερική για το 2004 και η 14η παγκοσμίως. Ανάμεσα στις υπόλοιπες ταινίες της σειράς καταλαμβάνει τη 2η θέση.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2004 Κατηγορία:Ταινίες παραγωγής Universal Pictures Κατηγορία:Αμερικανικές θρίλερ ταινίες δράσης Κατηγορία:Αγγλόφωνες ταινίες Κατηγορία:Γερμανικές ταινίες Κατηγορία:Γερμανικές ταινίες δράσης Κατηγορία:Ταινίες γυρισμένες στην Ιταλία Κατηγορία:Αμερικανικές κατασκοπικές ταινίες Κατηγορία:Κυβέρνηση στη μυθοπλασία Κατηγορία:Ταινίες με μουσική σύνθεση Τζον Πάουελ
Κωνσταντίνος Μπογδάνος
Ο Κωνσταντίνος Μπογδάνος (Μαρούσι Αθηνών, 27 Δεκεμβρίου 1979) είναι Έλληνας δημοσιογράφος και πολιτικός, πρόεδρος της Πατριωτικής Δύναμης Αλλαγής. Εξελέγη στη Βουλή των Ελλήνων για την εκλογική περιφέρεια της Α' Αθηνών ύστερα από τις εκλογές του 2019 με τη Νέα Δημοκρατία, από την ΚΟ της οποίας διαγράφηκε τον Οκτώβριο του 2021.
Βιογραφικό
Γεννήθηκε τον Δεκέμβριο του 1979 στο Μαρούσι και κατάγεται από τη Νάξο. Σπούδασε δημοσιογραφία στο Πάντειο Πανεπιστήμιο και πραγματοποίησε μεταπτυχιακές σπουδές (MA) στη φιλοσοφία στο Πανεπιστήμιο King's College του Λονδίνου. Έχει πραγματοποιήσει μετεκπαίδευση, παρακολουθώντας σεμινάρια πάνω στα οικονομικά στη Σχολή Οικονομικών του Λονδίνου (LSE).
Εργάστηκε στο Λονδίνο ως σύμβουλος επικοινωνίας και στην ανάπτυξη επιχειρήσεων στην Ευρωπαϊκή Τράπεζα Ανασυγκρότησης και Ανάπτυξης. Το 2013 εξέδωσε ποιητική συλλογή με τίτλο «ΟΝ» η οποία δέχτηκε αρνητική κριτική. Πέρα από τη μητρική του ελληνική γλώσσα, γνωρίζει ακόμη αγγλικά, γαλλικά και γερμανικά.
Τον Σεπτέμβριο του 2014 παντρεύτηκε τη δημοσιογράφο Τζίνα Μοσχολιού. Έξι μήνες μετά τον γάμο ανακοινώθηκε το διαζύγιό τους. Στις 6 Ιουλίου του 2019 παντρεύτηκε τη δημοσιογράφο Ελένη Καρβελά.
Δημοσιογραφία
Έχει εργαστεί σε μέσα ενημέρωσης όπως ο Flash και ο Ελεύθερος Τύπος, ενώ αργότερα ξεκίνησε να παρουσιάζει πολιτικές και ενημερωτικές εκπομπές στην τηλεόραση και το ραδιόφωνο του ΣΚΑΪ. Τα ξημερώματα της 10ης Μαΐου 2012 έπεσε θύμα ξυλοδαρμού στα Εξάρχεια από αγνώστους και στη συνέχεια μεταφέρθηκε με ασθενοφόρο στο ΚΑΤ, απ' όπου το ίδιο πρωί έλαβε εξιτήριο.
Το 2015, με αφορμή τη δολοφονία του Παύλου Φύσσα, δήλωσε ότι ο Ρουπακιάς «πρέπει να είναι ράκος», φράση για την οποία απολογήθηκε στη Μάγδα Φύσσα μετά από λίγες ημέρες. Στις 5 Ιουλίου 2017 ο ΣΚΑΪ ανακοίνωσε τη διακοπή της συνεργασίας του με τον δημοσιογράφο, μετά τα σχόλια που έκανε στην εκπομπή του για τον τότε πρωθυπουργό Αλέξη Τσίπρα. Με αφορμή την τρομοκρατική επίθεση κατά του Λουκά Παπαδήμου, ο Μπογδάνος δήλωσε στην εκπομπή του ότι το θύμα χτυπήθηκε «από πρώην συντρόφους του Έλληνα Πρωθυπουργού» (δηλαδή του Αλέξη Τσίπρα). Κατόπιν εργάστηκε στον ραδιοφωνικό σταθμό Θέμα 104,6, όπου ήταν και διευθυντής προγράμματος, ενώ από το 2020 κάνει εκπομπές στον ραδιοφωνικό σταθμό Παραπολιτικά 90,1. Το 2017 ίδρυσε τον ειδησεογραφικό ιστότοπο meaculpa.gr, την ιδιοκτησία του οποίου μεταβίβασε στη σύζυγό του, το 2019, μετά την εκλογή του ως βουλευτή.
Νέα Δημοκρατία
Το 2019, πολιτικοί της δεξιάς και δημοσιεύματα έκαναν λόγο για πιθανή συνεργασία του Μπογδάνου με τη Νέα Δημοκρατία. Στις 11 Φεβρουαρίου, η εκπρόσωπος Τύπου του κόμματος Μαρία Σπυράκη ανακοίνωσε ότι δεν θα είναι υποψήφιος, παρά την έντονη φημολογία που υπήρχε το προηγούμενο διάστημα. Αφορμή για τη συγκεκριμένη απόφαση φέρεται να στάθηκε σχόλιο του Μπογδάνου στο Twitter, σχετικά με πιθανή είσοδο τανκς στην ΕΡΤ, σε περίπτωση που η Νέα Δημοκρατία σχημάτιζε κυβέρνηση. Ο Μπογδάνος απάντησε σε άλλον χρήστη που τον ρωτούσε τι θα πράξει η ΝΔ στο μέλλον, ενώ αργότερα ισχυρίστηκε ότι «απάντησα εντελώς εσφαλμένα».
Στις 31 Μαΐου 2019, ανακοινώθηκε η υποψηφιότητά του με τη Νέα Δημοκρατία στην Α' Αθηνών για τις βουλευτικές εκλογές εκείνου του έτους, στις οποίες εξελέγη συγκεντρώνοντας 24.733 ψήφους. Στις 2 Φεβρουαρίου 2021 σημειώθηκε εμπρηστική επίθεση εναντίον των σταθμευμένων οχημάτων του ιδίου και της συζύγου του έξω από την κατοικία τους στην Κηφισιά.
Στις 5 Οκτωβρίου 2021, η Νέα Δημοκρατία ανακοίνωσε τη διαγραφή του από την Κοινοβουλευτική Ομάδα της. Κατηγορήθηκε για αντικομμουνιστικό και ακροδεξιό λόγο στη Βουλή των Ελλήνων από τον υπουργό Εξωτερικών, Νίκο Δένδια, τον ΣΥΡΙΖΑ και το ΚΚΕ, με αφορμή την ομιλία του κατά τη διάρκεια της συζήτησης της αμυντικής συμφωνίας Ελλάδας - Γαλλίας.
Εθνική Δημιουργία
Στις 5 Απριλίου 2022, ο Μπογδάνος ανακοίνωσε την ίδρυση της πολιτικής κίνησης Εθνική Συμφωνία. Στην εκδήλωση παρέστησαν και αλλά πρόσωπα του ευρύτερου χώρου της δεξιάς, ενώ παρευρέθηκαν και οι πολιτικοί αρχηγοί της Δημιουργίας ξανά και της Νέας Δεξιάς (Θάνος Τζήμερος, Φαήλος Κρανιδιώτης) με τους οποίους ο Μπογδάνος μετά από νύξεις, συνέπραξε στην ίδρυση της Εθνικής Δημιουργίας στην οποία υπήρξε αντιπρόεδρος. Η πολιτική συνεργασία στο πλαίσιο της Εθνικής Δημιουργίας τερματίστηκε στις 10 Αυγούστου 2022, όταν ο επικεφαλής, Θάνος Τζήμερος τον διέγραψε.
Πατριωτική Δύναμη Αλλαγής
Στις 26 Σεπτεμβρίου 2022 ο Μπογδάνος ανακοίνωσε την ίδρυση της Πατριωτικής Δύναμης Αλλαγής (ΠΑΤΡΙ.Δ.Α.) της οποίας και ηγείται.
Ιδεολογικά το κόμμα ανήκει στον χώρο της δεξιάς και αυτοπροσδιορίζεται ως συντηρητικό και φιλελεύθερο. Το σύνθημα του κόμματος είναι «Πατρίδα, Θρησκεία, Οικογένεια και Οικονομική Ελευθερία».
Η ΠΑΤΡΙ.Δ.Α, σύμφωνα με το κατασταστικό της, προσδιορίζεται ως ένα δεξιό, συντηρητικό, αστικό και οικονομικά φιλελεύθερο κόμμα. Ορισμένα ΜΜΕ το χαρακτηρίζουν ως ακροδεξιό, χαρακτηρισμό που ο Μπογδάνος απορρίπτει λέγοντας επίσης πως «η ΠΑΤΡΙ.Δ.Α. δεν ταυτίζεται με τη Χρυσή Αυγή».
Θέσεις
Ο ίδιος αυτοπροσδιορίζεται ως δεξιός, φιλελεύθερος, και συντηρητικός, απορρίπτοντας τον όρο «ακροδεξιός». Ωστόσο, πολλά ΜΜΕ τον έχουν χαρακτηρίσει ακροδεξιό ή και εκφραστή της εναλλακτικής δεξιάς (alt right) στην ελληνική πολιτική σκηνή.
Κοινωνικά ζητήματα
Τάσσεται υπέρ του πολιτικού γάμου των ομόφυλων ζευγαριών, ενώ έχει ταχθεί υπέρ της εγκατάστασης προσφύγων και μεταναστών σε δομές ακατοίκητων νησιών. Το 2020 ζήτησε τη νομοθετική κατάργηση της μπούρκας και του νικάμπ, επικαλούμενος ζητήματα ασφαλείας και παραβίασης των δικαιωμάτων των γυναικών.
Τάσσεται υπέρ της οπλοκατοχής για την νόμιμη αυτοάμυνα υποστηρίζοντας ότι «Όταν κάποιος παραβιάζει το οικιακό σου άσυλο, έχεις κάθε δικαίωμα στην αυτοάμυνα, ακόμα και αν αυτή καταλήξει στον θάνατο του εισβολέα του σπιτιού και απειλείται η ζωή σου».
Εθνικά ζητήματα και εξωτερική πολιτική
Στο παρελθόν έχει λάβει θέση κατά της Συμφωνίας των Πρεσπών, χαρακτηρίζοντας τη «σαν την εκπλήρωση ενός αντεθνικού προδοτικού παιδικού ονείρου» του Αλέξη Τσίπρα.
Έχει εκφραστεί υπέρ της Ουκρανίας και έχει δηλώσει ότι καταδικάζει την εισβολή της Ρωσίας στην Ουκρανία.
Οικονομικά και εργασιακά ζητήματα
Δηλώνει κατά της επιδοματικής πολιτικής, υποστηρίζοντας ότι «είναι σοσιαλδημοκρατική πρακτική». Υποστηρίζει την σημαντική μείωση των φόρων και τάσσεται κατά της μονιμότητας των δημοσίων υπαλλήλων, πλην των σωμάτων ασφαλείας και των ενόπλων δυνάμεων.
Έχει εκφραστεί υπέρ των πολιτικών της Μάργκαρετ Θάτσερ, του Συντηρητικού Κόμματος της Βρετανίας, του Ρόναλντ Ρήγκαν και του Ρεπουμπλικανικού Κόμματος των ΗΠΑ. Έχει εκφραστεί υπέρ του πρώην προέδρου των ΗΠΑ Ντόναλντ Τραμπ, λέγοντας ότι «μεταξύ του Τζο Μπάιντεν και του Ντόναλντ Τραμπ, επιλέγω Τραμπ».
Κριτική
Απόψεις του πάνω στη μετανάστευση έχουν κατακριθεί ως ρατσιστικές και συχνά προκαλούν αντιπαραθέσεις με άλλα κόμματα και πολιτικούς. Στις 15 Ιουλίου 2020 παρευρέθηκε σε αντιμεταναστευτική συγκέντρωση κατοίκων στη Πλατεία Βικτωρίας, στην οποία συμμετείχε, μεταξύ άλλων, και ο πρώην βουλευτής, πρόεδρος του κόμματος Έλληνες για την Πατρίδα και τότε υπόδικος, Ηλίας Κασιδιάρης.
Τον Σεπτέμβριο του 2021 επικρίθηκε από πολιτικά κόμματα για αναδημοσίευση από τον ίδιο άρθρου στο οποίο αναφέρονταν ονόματα ξένων νηπίων, που φοιτούν σε σχολείο στην Αθήνα. Το άρθρο συνοδευόταν από σχόλια που ερμηνεύτηκαν ως ρατσιστικά και πως στοχοποιούν νήπια. Η ιστοσελίδα, που δημοσίευσε το άρθρο, άνηκε στον ίδιο μέχρι το 2019, ενώ πλέον βρίσκεται στο όνομα της γυναίκας του. Ο ΣΥΡΙΖΑ και το ΜέΡΑ25 ζήτησαν από τη Νέα Δημοκρατία τη διαγραφή του. Για την υπόθεση της διαρροής του εγγράφου με το ονόματα των νηπίων, επενέβη ο Εισαγγελέας Πρωτοδικών, διατάζοντας άμεση προκαταρκτική εξέταση.
Δικαστικές διαμάχες
Το 2016, η δημοσιογράφος και συγγραφέας Έλενα Ακρίτα απέστειλε εξώδικο στον Μπογδάνο έπειτα από δημόσια τοποθέτησή του σχετικά με μια ανάρτησή της σε μέσο κοινωνικής δικτύωσης. Το 2017 ο Μπογδάνος προχώρησε σε αγωγή εναντίον του Παύλου Πολάκη, ο οποίος είχε καταφερθεί με υβριστικούς ισχυρισμούς εναντίον του, με το δικαστήριο να του επιδικάζει πρωτόδικα αποζημίωση 7.000 ευρώ, την οποία δήλωσε πως θα προσφέρει στην οργάνωση Κιβωτός του Κόσμου. Το 2019 κινήθηκε δικαστικώς εναντίον του σατιρικού ιστότοπου luben.tv για υβριστικά σχόλια εναντίον του σε ανάρτηση της συγκεκριμένης ιστοσελίδας στο Facebook, ενώ τον Ιανουάριο του 2021 κέρδισε αγωγή εναντίον χρήστριας του Facebook για ηθική αυτουργία σε εξύβριση και παράνομη επεξεργασία προσωπικών δεδομένων για τη συγκεκριμένη ανάρτηση. Το 2019 κινήθηκε και εναντίον της σατιρικής εκπομπής Ελληνοφρένεια, για υβριστικό σχόλιο της εκπομπής εναντίον του μετά από δημοσιοποίηση εκ μέρους του στοιχείων μέλους της ΚΝΕ που συμμετείχε σε επεισόδια με δυνάμεις της αστυνομίας, ενώ απέστειλε αγωγή στην ιστοσελίδα altsantiri.gr, ζητώντας αποζημίωση ύψους 40.000 ευρώ για ηθική βλάβη μέσω δημοσιευμάτων της ιστοσελίδας.
Τον Ιούλιο του 2020, μετά από αναφορά προς το πρόσωπό του από μέλος του Ρουβίκωνα που εκλήφθη ως δημόσια απειλή προχώρησε σε μήνυση την οποία ακολούθησαν προσαγωγή και ορισμός δίκης, η οποία αναβλήθηκε. Τον ίδιο μήνα έκανε μήνυση κατά της Έλενας Ακρίτα για υβριστική ανάρτησή της εναντίον του σε μέσο κοινωνικής δικτύωσης, την οποία απέσυρε ο ίδιος λίγες μέρες αργότερα. Την ίδια χρονική περίοδο, αναφορές του εναντίον δημοσιογράφων όπως η Ακρίτα, καθώς και οι Ελευθερία Κουμάντου, Νίκος Μπογιόπουλος και Μαρία Δεναξά, προκάλεσαν την αντίδραση της Ένωσης Συντακτών Ημερησίων Εφημερίδων. Ακολούθως ο Μπογδάνος στράφηκε και κατά της ΕΣΗΕΑ, καυτηριάζοντάς την ως συνδικαλιστικό όργανο.
Τον Οκτώβριο του 2020 μηνύθηκε από την εφημερίδα Η Αυγή, μετά από ανάρτησή του στα μέσα κοινωνικής δικτύωσης όπου ταύτιζε την εφημερίδα με τη Χρυσή Αυγή. Τον Νοέμβριο του ίδιου κινήθηκε δικαστικώς εναντίον της Εφημερίδας των Συντακτών για δύο άρθρα γνώμης που φιλοξένησε το έντυπο και τα οποία στρέφονταν εναντίον του. Τον Φεβρουάριο του 2021, μετά από αγωγή που κατατέθηκε το 2018, η εφημερίδα Documento καταδικάστηκε πρωτόδικα με πρόστιμο 5.000 ευρώ για ηθική βλάβη μέσω προσβλητικού δημοσιεύματος που πρόσαπτε στον Μπογδάνο φιλοφασιστικές απόψεις. Τον Ιούλιο του ίδιου έτους, μετά από δικό του αίτημα, άρθηκε η βουλευτική του ασυλία του ώστε να αντιμετωπίσει δικαστικώς μήνυση για συκοφαντική δυσφήμιση που είχε κατατεθεί δύο χρόνια νωρίτερα.
Παραπομπές
Κατηγορία:Έλληνες δημοσιογράφοι Κατηγορία:Έλληνες αρχηγοί κομμάτων Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Α΄ Αθηνών Κατηγορία:Έλληνες άνδρες τηλεπαρουσιαστές Κατηγορία:Έλληνες βουλευτές διαγραφέντες Κατηγορία:Έλληνες αντικομμουνιστές
Χλαμυδομονάς του Ράινχαρτ
Η Χλαμυδομονάς του Ράινχαρτ (Chlamydomonas reinhardtii) είναι ένα μονοκύτταρο, πράσινο μικροφύκος διαμέτρου περίπου 10 μικρομέτρων που κινείται με τη χρήση δύο μαστιγίων.
Τα μικροφύκη αυτά κατοικούν στο χώμα και σε υδροβιότοπους γλυκού νερού. Έχουν περικυτταρική μεμβράνη που αποτελείται από γλυκοπρωτεΐνες πλούσιες σε υδροξυπρολίνη, ένα μεγάλο κυπελλοειδή χλωροπλάστη, ένα μεγάλο πυρηνοειδές σωμάτιο, και ένα στίγμα με το οποίο εντοπίζουν το φως.
Κατηγορία:Χλωροφύκη Κατηγορία:Παραγωγή υδρογόνου
Φάνης Τσιμιγκάτος
Αθλητική σταδιοδρομία
Κατείχε την καλύτερη ελληνική επίδοση στον Μαραθώνιο από το 1982 και τον Χρυσό Μαραθώνιο της IAAF με χρόνο 2:19.55 έως το 1998 που την κατέρριψε ο Νίκος Πολιάς με χρόνο 2 ώρες 18,38 και στη συνέχεια την βελτίωσε ακόμα περισσότερο στους Ολυμπιακούς Αγώνες της Αθήνας με 2:17.56.
Το ότι έγινε αργυρός Βαλκανιονίκης το 1974 στη Σόφια, ήταν μεγάλη επιτυχία για τον Τσιμιγκάτο που την προηγούμενη χρονιά είχε αντιμετωπίσει προβλήματα με την διοίκηση του ΣΕΓΑΣ που τον είχε κρίνει ανεπιθύμητο και προπονούταν μόνος σε δρόμους της Πάτρας. Επίσης, η επιτυχία εκείνη είχε μεγάλη σημασία και για την εθνική ομάδα που μετρούσε μέχρι τότε μόνο δυο χάλκινα μετάλλια στον μαραθώνιο των Βαλκανικών αγώνων. Την ίδια χρονιά έλαβε μέρος στους Πανευρωπαϊκούς της Ρώμης συμμετέχοντας στον τελικό όπου εγκατέλειψε.
Στον διεθνή Μαραθώνιο της Αθήνας, που μετρούσε κάποιες χρονιές και ως αγώνας του πανελλήνιου πρωταθλήματος, κατέκτησε την πρώτη θέση δυο φορές. Το 1977 με χρόνο 2 ώρες 39:36.00 κάτω από ασυνήθιστη ζέστη και δυνατό αέρα για την εποχή, μέχρι το 29 χιλιόμετρο ήταν δεύτερος πίσω από τον Σοβιετικό Γιούρι Λάπτεβ νικητή της προηγούμενης χρονιάς. Πρώτος ήταν και το 1983 με χρόνο 2 ώρες 28.18. Ήταν 3ος το 1980 με χρόνο 2 ώρες 25.24, 2ος το 1984 χάνοντας την πρώτη θέση 150 μέτρα πριν τον τερματισμό από τον Νότιο Αφρικανό Σβάνεπελ. Το 1978 4ος αλλά 1ος Έλληνας αναδείχτηκε πανελληνιονίκης, ο αγώνας ήταν για τους Έλληνες μαραθωνοδρόμους το πανελλήνιο πρωτάθλημα, με χρόνο 2 ώρες 27,44. Τρίτος ήταν το 1985 με χρόνο 2 ώρες 29.39 παρόλο που συμμετείχε ως βετεράνος
Ως βετεράνος κατέκτησε το αργυρό μετάλλιο στο παγκόσμιο πρωτάθλημα της Μελβούρνης το 1987 και έλαβε μέρος σε Πανευρωπαϊκά πρωταθλήματα και σε πολλούς διεθνείς μαραθωνίους.
Εξωτερικοί σύνδεσμοι
Κατηγορία:Έλληνες αθλητές δρόμων μεγάλων αποστάσεων
Κατηγορία:Αθλητές στίβου της Παναχαϊκής Κατηγορία:Έλληνες αθλητές δρόμων μεσαίων αποστάσεων Κατηγορία:Έλληνες μαραθωνοδρόμοι Κατηγορία:Έλληνες Βαλκανιονίκες Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Στικτή νεροχελώνα
Η στικτή νεροχελώνα, Emys orbicularis (Linnaeus, 1758), είναι ένας είδος χελώνας γλυκού νερού. Απαντάται στη Νότια και Κεντρική Ευρώπη, τη Δυτική Ασία και τη Βόρεια Αφρική. Η γεωγραφική κατανομή του είδους στην Ελλάδα περιλαμβάνει τον ηπειρωτικό κορμό, την Πελοπόννησο, την Εύβοια, ορισμένα νησιά του Ιονίου, τη Σαμοθράκη, τη Λήμνο, τη Λέσβο και πιθανότατα τη Θάσο.
Περιγραφή
Το μήκος χελύου (καβουκιού) δεν ξεπερνά τα 25 εκ., συνήθως όμως φτάνει τα 20 εκ. Τα θηλυκά είναι μεγαλύτερα από τα αρσενικά.
Βιολογία
Προτιμά στάσιμα ή ελαφρώς ρέοντα νερά με υδρόβια βλάστηση. Πρόκειται για δειλή και ντροπαλή χελώνα, που κρύβεται αμέσως στο νερό μόλις αισθανθεί κίνδυνο. Είναι αρκετά σπανιότερη από τη γραμμωτή νεροχελώνα (Mauremys rivulata) στην Ελλάδα. Τρέφεται κυρίως με ασπόνδυλα, αλλά και με ψάρια, αμφίβια, μικρά φίδια, πτώματα και φυτά. Τα θηλυκά γεννούν 3-18 αυγά σε τρύπες που σκάβουν σε μαλακό χώμα, τα οποία εκκολάπτονται μετά από 2-4 μήνες. Τα νεογνά έχουν μήκος χελύου 2-2,5 εκ. και φέρουν μία τρόπιδα κατά μήκος του. Τα αρσενικά ωριμάζουν σεξουαλικά κατά το 6ο με 13ο έτος της ηλικίας τους, ενώ τα θηλυκά πολύ αργότερα, κατά το 18ο με 20ό έτος τους.
Παραπομπές
Κατηγορία:Ερπετά της Ελλάδας Κατηγορία:Ερπετά της Ευρώπης
Ράντι Γουάιτ
Καριέρα
Το καλοκαίρι του 1989, επιλέχθηκε στην όγδοη θέση του ντραφτ του ΝΒΑ από τους Ντάλας Μάβερικς. Αγωνίστηκε σε 281 αγώνες του αμερικάνικου πρωταθλήματος μέχρι το 1994, με μέσους όρους 7,4 πόντων και 4,9 ριμπάουντ. Καλύτερη του χρονιά ήταν το 1992-93, όταν είχε 9,7 πόντους, 5,8 ριμπάουντ και 1,0 κλέψιμο κατά μέσο όρο.
Τον Οκτώβριο του 1994, υπέγραψε στην ομάδα του Περιστερίου και ολοκλήρωσε την σεζόν 1994-95 στην ιταλική Ρέτζιο Καλάμπρια. Συνέχισε στην Μπανταλόνα από την Ισπανία το 1995-96 χωρίς ιδιαίτερη επιτυχία. Το καλοκαίρι του 1996, συμφώνησε με την Μακάμπι Τελ Αβίβ, όπου παρέμεινε για δύο χρόνια κατακτώντας δύο πρωταθλήματα και ένα κύπελλο.
Επόμενος σταθμός της καριέρας του υπήρξε η ΤΣΣΚΑ Μόσχας, ενώ ολοκλήρωσε την χρονιά στον Άρη Θεσσαλονίκης, παίζοντας στα έξι τελευταία παιχνίδια της κανονικής σεζόν και τα πλέι-οφ του πρωταθλήματος. Ολοκλήρωσε την καριέρα του στην ομάδα της Νήαρ Ηστ, στις αρχές της σεζόν 1999-2000.
Πηγές
Κατηγορία:Καλαθοσφαιριστές Άρη Κατηγορία:Καλαθοσφαιριστές Ντάλας Μάβερικς Κατηγορία:Καλαθοσφαιριστές Περιστερίου‎ ‎ Κατηγορία:Καλαθοσφαιριστές Βιόλα Ρέτζο Καλάμπρια‎ Κατηγορία:Καλαθοσφαιριστές Μπανταλόνα‎‎ Κατηγορία:Καλαθοσφαιριστές Μακάμπι Τελ Αβίβ‎‎‎ Κατηγορία:Καλαθοσφαιριστές ΤΣΣΚΑ Μόσχας‎‎‎ Κατηγορία:Καλαθοσφαιριστές Νήαρ Ηστ‎‎‎ Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων Κατηγορία:Αμερικανοί καλαθοσφαιριστές
Αμού Ντάρια
thumb|right|Ο Αμού Ντάρια όπως φαίνεται στο [[Τουρκμενιστάν το ηλιοβασίλεμα.]] thumb|right|300px|Ο Αμού Ντάρια Ο Αμού Ντάρια (γνωστός στην αρχαιότητα ως Ὦξος στα αρχαία ελληνικά και Oxus στα λατινικά) είναι μεγάλος ποταμός της Κεντρικής Ασίας. Έχει μήκος 2.400 χιλιομέτρων, ρέει μέσα από τις χώρες Αφγανιστάν, Τατζικιστάν, Τουρκμενιστάν, Ουζμπεκιστάν και εκβάλλει στη λίμνη Αράλη.
Κατηγορία:Ποταμοί του Τατζικιστάν Κατηγορία:Ποταμοί του Αφγανιστάν Κατηγορία:Ποταμοί του Ουζμπεκιστάν Κατηγορία:Ποτάμια σύνορα Κατηγορία:Ποταμοί του Τουρκμενιστάν Κατηγορία:Διεθνείς ποταμοί της Ασίας
Palm OS
Το Palm OS (Πάλμ-Ο-Ες) είναι το λειτουργικό σύστημα για τους υπολογιστές παλάμης της σειράς Palm καθώς και για Smartphones.
Το 2005, η PalmSource εξαγοράστηκε από την ιαπωνική εταιρία Access Co. Ltd..
Palm OS 1.0
Χρησιμοποιείται από το 1996 στα μοντέλα Palm 1000 και Palm 5000. Περιέχει εφαρμογές για διαχείριση επαφών και υποχρεώσεων, ημερολόγιο, σημειωματάριο, αριθμομηχανή και μια εφαρμογή ασφαλείας.
Palm OS 2.0
Χρησιμοποιείται από το 1997 στα μοντέλα PalmPilot Personal, PalmPilot Pro και το IBM WorkPad. Νέα χαρακτηριστικά είναι η φωτιζόμενη οθόνη, μια εφαρμογή για διαχείριση οικονομικών και πρόγραμμα ηλεκτρονικού ταχυδρομείου. Επίσης υπάρχει υποστήριξη του TCP/IP.
Palm OS 3.0
Το 1998, οι συσκευές Palm III και IBM WorkPad II είναι εξοπλισμένες με θύρες υπερύθρων.
Palm OS 3.1
Το 1999, οι συσκευές Palm IIIx, Palm IIIe και Palm V διαθέτουν βελτιωμένη οθόνη και ταχύτερο επεξεργαστή. Για πρώτη φορά γίνεται χρήση επαναφορτιζόμενων μπαταρίων και το Visor της Handspring έχει υποδοχή για προσθήκη π.χ. καρτών μνήμης (Springboard Expansion Slot).
Palm OS 3.2
Το Palm VII διαθέτει ενσωματωμένο ασύρματο μόντεμ, το οποίο όμως λειτουργεί μόνο στις Ηνωμένες Πολιτείες.
Γ.Σ. Δόξα Αλεξανδρούπολης
Ο Γυμναστικός Σύλλογος «Δόξα» Αλεξανδρούπολης ήταν αθλητικό σωματείο στην Αλεξανδρούπολη του νομού Έβρου. Διέθετε ποδοσφαιρικό τμήμα. Ιδρύθηκε τη δεκαετία του '50, ενώ στα τέλη της δεκαετίας του '60 συγχωνεύθηκε με αποτέλεσμα τη διάλυση του συλλόγου.
Palm OS
Palm OS 3.3
Το TRG Pro της Handera διαθέτει υποδοχή Compact Flash. Η Palm παρέχει δωρεάν αναβάθμιση για το Palm III, Palm IIIx και Palm V. Οι διαφορές από την έκδοση 3.1 είναι κυρίως η υποστήριξη του συμβόλου του Ευρώ, ταχύτερες διαδικασίες συγχρονισμού με Η/Υ (HotSync) και καλύτερη συνδετικότητα μέσω υπερύθρων.
Γ.Σ. Δόξα Αλεξανδρούπολης
Ιστορία
Ο Γυμναστικός Σύλλογος «Δόξα» Αλεξανδρούπολης ιδρύθηκε στις 22 Ιουλίου 1950. Η ομάδα ποδοσφαίρου, σε έναν από τους πρώτους ανεπίσημους αγώνες που έδωσε με αντίπαλο την ομάδα του αγγλικού αντιτορπιλικού «Τσίβρος», ήρθε ισόπαλη με σκορ 1–1. Μετείχε στα πρωταθλήματα της ΕΠΣ Θράκης σε Α΄, Β΄ και Γ΄ κατηγορία, όπως και σε ανεπίσημες διοργανώσεις και φιλικές αναμετρίσεις.
Palm OS
Palm OS 3.5
Τον Μάρτιο του 2000, παρουσιάζεται το Palm IIIc με οθόνη 256 χρωμάτων. Οι οθόνες των συσκευών Palm IIIxe και Palm Vx υποστηρίζουν μόνο 16 αποχρώσεις του γκρι, αλλά οι μπαταρίες τους παρέχουν μεγαλύτερη διάρκεια λειτουργίας.
Γ.Σ. Δόξα Αλεξανδρούπολης
Ιστορία
Το 1969, έπειτα από διαταγή του Γενικού Γραμματέα Αθλητισμού, Κωνσταντίνου Ασλανίδη, ο σύλλογος συγχωνεύθηκε με το ποδοσφαιρικό τμήμα του Εθνικού Αλεξανδρούπολης δημιουργώντας το ποδοσφαιρικό σωματείο Γ.Σ. Αλεξανδρούπολης, γεγονός που οδήγησε στη διάλυση του συλλόγου.
Παραπομπές
Δοξα Αλεξανδρουπολης Κατηγορία:Ιδρύσεις αθλητικών συλλόγων το 1950 Κατηγορία:Ανενεργές ποδοσφαιρικές ομάδες Ελλάδας‎ Κατηγορία:Ιδρύσεις ποδοσφαιρικών ομάδων το 1950
Palm OS
Palm OS 3.5.2
Έκδοση για το Handspring Visor.
Palm OS 3.5.3
Το PEG S300 της Sony έχει ένα Jog Dial (ροδέλα πλοήγησης) και υποστηρίζει κάρτες μνήμης MemoryStick. Το μοντέλο Handera 330 είναι εξοπλισμένο με οθόνη ανάλυσης 240×320 εικονοστοιχείων. Το Handspring Treo είναι υπολογιστής παλάμης με ενσωματωμένο κινητό τηλέφωνο και διατίθεται προαιρετικά και με πληκτρολόγιο.
Palm OS 4.0
Οι συσκευές Palm m500 και Palm m505 επιτρέπουν σύνδεση μέσω USB, έχουν υποδοχές για κάρτες μνήμης MMC και SD και διαθέτουν δονητική ειδοποίηση.
Κατηγορία:Λειτουργικά συστήματα
Sabayon Linux
Το Sabayon Linux ήταν μια διανομή Linux βασισμένη στο Gentoo Linux.
To Νοέμβριο του 2020 ανακοινώθηκε ότι οι μελλοντικές εκδόσεις του θα βασίζονται σε μια άλλη διανομή, την Funtoo. Έτσι το Sabayon Linux θα αντικατασταθεί από το MocaccinoOS.
Πυρήνας
Εκτός από τη λειτουργία του Live DVD, το Sabayon Linux μπορεί επίσης να εγκατασταθεί σε έναν σκληρό δίσκο, δρώντας αποτελεσματικά ως ένα εύκολο στη χρήση δίσκο εγκατάστασης του Gentoo.
Το Sabayon Linux διαφέρει από το Gentoo στο ότι το Gentoo κάνει την εγκατάσταση απ' ευθείας από τον πηγαίο κώδικα (source code) κάνοντας την μεταγλώττιση (compile), ενώ το Sabayon χρησιμοποιεί δικό του διαχειριστή πακέτων που κάνει την εγκατάσταση από έτοιμα προμεταγλωτισμένα πακέτα, κερδίζοντας έτσι αρκετό χρόνο κατά τις αναβαθμίσεις-εγκαταστάσεις πακέτων.
Το Sabayon Linux χρησιμοποιεί τον Entropy σαν διαχειριστή συστήματος package management. Αυτό το σύστημα παρέχει τα έτοιμα πακέτα που προέρχονται από το Gentoo Linux ασταθές δέντρο, τα οποία μεταγλωττίζονται χρησιμοποιώντας το Portage σύστημα, με το αποτέλεσμα σε μορφή συμπιεσμένων πακέτων. Οι χρήστες του Entropy "τραβούν" έπειτα αυτά τα έτοιμα πακέτα κι εκτελούν τις διάφορες κλήσεις στην προμεταγλωττισμένη τους θέση, για την σύνταξη του ebuild, ώστε να χτιστεί σωστά το πακέτο. Αυτό σημαίνει πως το σύστημα είναι 100% συμβατό με το gentoo, εφόσον χρησιμοποιούν τις ίδιες παραμέτρους χτισίματος. Το Sabayon χρησιμοποιεί τα ίδια τμήματα πυρήνα με το Gentoo, συμπεριλαμβανομένου του OpenRC και baselayout2. Όλα τα εργαλεία διαμόρφωσης του Gentoo, όπως το etc-update και το eselect, είναι πλήρως λειτουργικά. Επιπλέον, το Sabayon περιλαμβάνει πολλά από τα εργαλεία διαμόρφωσής του για την αυτόματη διαμόρφωση των διάφορων τμημάτων του συστήματος όπως η OpenGL.
Επιπλέον το Sabayon μπορεί να χρησιμοποιήσει το Portage του Gentoo για διαχειριστή πακέτων συστήματος, που σημαίνει πως όλες οι αναπροσαρμογές και τα βασικά χαρακτηριστικά είναι στο sync του ασταθούς δέντρου του Gentoo και του overlay του Sabayon. Εντούτοις, το "world updates" δεν ενδείκνυται για αρχάριους ή για νέους στην εν λόγω διανομή, δεδομένου ότι η δομή είναι λίγο διαφορετική και επειδή στηρίζεται στο "ασταθές δέντρο", μπορεί να προκαλέσει αρκετά ζητήματα στους νέους χρήστες. Ένας οδηγός έχει γραφτεί από έναν υπεύθυνο για την ανάπτυξη του Sabayon στο πώς να κάνει τις μετατροπές και επαναμεταγλώττιση όλων των εγκατεστημένων πακέτων.
Χαρακτηριστικά
Το Sabayon Linux περιλαμβάνει πολλά χαρακτηριστικά και λογισμικό. Επί του παρόντος, AIGLX (και Compiz Fusion στην περίπτωση της GNOME έκδοσης) βρίσκεται στο CD εγκατάστασης και μπορεί να ενεργοποιηθεί από το ISOLINUX εντολών. Οδηγοί παρέχονται από το κουτί για τις περισσότερες μεγάλες Κάρτες οθόνης και το υλικό αυτόματης ανίχνευσης λειτουργεί καλά για πολλούς. Για όσους επιθυμούν μια πιο γρήγορη εγκατάσταση ή CD αντί για DVD, υπάρχει η miniEdition.
Το Sabayon Linux είναι διαθέσιμο με KDE και GNOME γραφικά περιβάλλοντα εργασίας, με προεπιλεγμένο το KDE. Εναλλακτικά, το Fluxbox είναι επίσης διαθέσιμο.
Εγκατάσταση
Αν και η διανομή είναι ένα LiveDVD (ή, στην περίπτωση της miniEdition, ένα LiveCD), η εγκατάσταση στο σκληρό δίσκο μπορεί να ξεκινήσει μόλις το σύστημα έχει ξεκινήσει. Το Sabayon Linux χρησιμοποιεί το πρόγραμμα εγκατάστασης Anaconda. Σε προηγούμενες εκδόσεις, χρησιμοποιήθηκε το Gentoo Linux Installer. Η διαδικασία εγκατάστασης έχει σχεδιαστεί ώστε να είναι απλούστερη από ό, τι μια τυπική εγκατάσταση του Gentoo, η οποία απαιτεί πιο εκτεταμένη γνώση του λειτουργικού συστήματος (ιδίως για την κατάρτιση του πυρήνα του Linux). Οι πολλές επιλογές προσφέρονται πριν την εκκίνηση από το DVD, όπως και η δρομολόγηση για παιχνίδια αμέσως μετά τη διαδικασία ή την περιήγηση στο Internet ανώνυμα. Μια δυνατότητα που περιλαμβάνεται είναι ένα πρόγραμμα που παίζει μουσική κατά τη διάρκεια της διαδικασίας εκκίνησης.
miniEdition
Οι miniEditions έχουν μονό CD και LiveCD κυκλοφορίες της διανομής (επομένως είναι λιγότερο από 700 ΜΒ στο συμπιεσμένο μέγεθος, σε αντίθεση με το 2-4 GB DVDs). Ένα "miniEd" είναι κανονικά έτοιμο μια εβδομάδα ή δύο μετά από μια έκδοση σε DVD. Πρόσφατα όμως, η ομάδα έχει ανακοινώσει ότι οι δοκιμές θα είναι ανοικτές στο μέλλον, έτσι ώστε σε αυτό το χρονικό πλαίσιο μπορεί να διαφέρουν.
Εξωτερικοί σύνδεσμοι
Κατηγορία:Διανομές Linux
Planet Sheen
Το Planet Sheen είναι μια σειρά κινουμένων σχεδίων, βασισμένη στη σειρά The Adventures of Jimmy Neutron: Boy Genius, καθώς και την υποψήφια για Όσκαρ ταινία Jimmy Neutron: Boy Genius. Προβάλλεται στο Nickelodeon.
Υπόθεση
Μετά από χρόνια έχει μπει στο εργαστήριο του και έχει βρει κρυφά το διαστημόπλοιο του, τότε ο Sheen Estevez εκτοξεύεται μόνος του στο διάστημα. Όταν αυτός διάβασε την προειδοποιητική σημείωση του Τζίμι ("Sheen, μην πατήσεις αυτό το κουμπί.")πατήσετε το κουμπί όπου αναφέρεται στη σειρά. Τέσσερα εκατομμύρια και ένα έτη φωτός μακριά, ο Sheen συντρίβεται στο Zeenu, ένα παράξενο πλανήτη που κατοικείται από εξωγήινους. Λίγο μετά τη συντριβή, ο Sheen θέλει να πάει στο σπίτι, αλλά ο πύραυλος του ήταν σπασμένος. Όταν πέταξε σε ένα σπίτι που ανήκει σε Zeenunian που ονομάζεται Dorkus, του οποίου το όνομα του Sheen γελοιοποιεί για την ομοιότητά της με τη λέξη "σπασίκλας".
Ο Dorkus (ο οποίος είναι ένας από τους επικεφαλής των συμβούλων του αυτοκράτορα) είναι εξοργισμένος που ο Sheen κατέστρεψε το σπίτι του και σκοπεύει να τον καταστρέψει. Δυστυχώς, ο αυτοκράτορας παίρνει μια προτίμηση για τον Sheen και ανατρέπει τα σχέδιά του σε κάθε στροφή. Μεγάλο μέρος της σειράς επικεντρώνεται γύρω από Sheen με τον ενοχλητικό Dorkus, τα καμώματα του, την άγρια ​​καταστροφή και ο Dorkus προσπαθεί (και μη) να τον πάρει για αυτό. Ενώ στο Zeenu, ο Sheen κάνει πολλές νέες γνωριμίες, μερικά από τα οποία περιλαμβάνουν τον Doppy Dopweailer (ένα πράσινο, γυμνοσάλιαγκα που μοιάζει με τον φίλο του Sheen στη Γη, ο αυτοκράτορας (ο μεγάλος άρχοντας επικεφαλής της Zeenu, ο οποίος είναι ένα υπερφυσικό πλάσμα που θα φέρει χαρά στο Zeenu), ο Nesmith (ένας ευφυής χιμπατζής από τη Γη που υπερέχει σε θέματα όπως τα μαθηματικά και τη μηχανική) και ένα κορίτσι που ονομάζεται Aseefa που γίνεται φλερτ με τον Sheen. Η Aseefa έχει ένα κατοικίδιο ζώο Choctow (το πιο τρομακτικό και επικίνδυνο πλάσμα στο Zeenu) ονομάζεται Chock Chock.
Εκτός από τον Σιν, κανένας άλλος από τους χαρακτήρες του Jimmy Neutron δεν εμφανίζεται, ούτε αναφέρεται σε αυτή τη σειρά. Ο Καρλ εμφανίστηκε σε μια αναδρομή στο παρελθόν και ο Τζίμι Νιούτρον αναφέρθηκε ενώ ο Σιν κοιτούσε τον πύραυλο, αλλά δεν έκανε εμφάνιση. Δεν είναι ακόμα γνωστό το γιατί δεν έψαξαν ο Τζίμι και άλλοι για τον Σιν. Αλλά στο επεισόδιο "The Tomorrow Boys" από το Οι Περιπέτειες του Jimmy Neutron, υπονοείται το ότι ο Σιιν επέστρεψε από τον Ζίνου. Το πως και πότε επέστρεψε ποτέ δεν αποκαλύφθηκαν.
Ελληνική μεταγλώττιση
Οι ηθοποιοί που δανείζουν τις φωνές τους στην ελληνική μεταγλώττιση της σειράς.
Κατηγορία:Τηλεοπτικές σειρές κινουμένων σχεδίων Κατηγορία:Σειρές του Nickelodeon Κατηγορία:Αμερικανικές τηλεοπτικές σειρές κινουμένων σχεδίων
Ξαναπαντρεύομαι τη γυναίκα μου
Το Ξαναπαντρεύομαι τη γυναίκα μου (Αγγλικός τίτλος His Girl Friday ) είναι αμερικανική κωμωδία παραγωγής 1940 σε σκηνοθεσία Χάουαρντ Χοκς. Η ταινία είναι βασισμένη στο θεατρικό έργο των Μπεν Χεχτ & Τσαρλς Μακ Άρθουρ με τίτλο Πρώτη σελίδα. Η κινηματογραφική διασκευή του θεατρικού έγινε από τους ίδιους τους Χεχτ και Μακ Άρθουρ σε συνεργασία με τον Τσαρλς Λέντερερ. Κύρια διαφορά της ταινίας με το θεατρικό είναι το γεγονός ότι ο ρόλος του Χίλντι Τζόνσον ερμηνεύεται από γυναίκα. Πρωταγωνιστές είναι ο Κάρι Γκραντ, ως Γουόλτερ Μπερνς και η Ρόζαλιντ Ράσελ ως Χίλντι Τζόνσον. Η ταινία χαρακτηρίζεται για τους γρήγορους και έξυπνους διαλόγους της. Το 2000 το Αμερικανικό Ινστιτούτο Κινηματογράφου κατέταξε 19η στη λίστα με τις 100 καλύτερες κωμωδίες όλων των εποχών.
Υπόθεση
Όταν η ικανότατη δημοσιογράφος Χίλντι Τζόνσον (Ρόζαλιντ Ράσελ) ανακοινώνει στον πρώην σύζυγό της και αρχισυντάκτη της εφημερίδας στην οποία δουλεύει, Γουόλτερ Μπερνς (Κάρι Γκραντ), ότι έχει αποφασίσει να αφήσει το χώρο της δημοσιογραφίας για να παντρευτεί τον καινούριο σύντροφό της (Ραλφ Μπέλαμι) και να αφοσιωθεί στο νοικοκυριό, ο Γουόλτερ σκαρφίζεται ένα σωρό τεχνάσματα για να την κάνει να αλλάξει γνώμη και να την ξανακερδίσει.
Παρασκήνιο
Η κωμωδία "Πρώτη σελίδα" (The Front Page) των πρώην δημοσιογράφων Μπεν Χεχτ & Τσαρλς Μακ Άρθουρ παρουσιάστηκε για πρώτη φορά στο Μπρόντγουεϊ το 1928 με μεγάλη επιτυχία. Η υπόθεση αφορούσε τη ζωή των δύο συνεργατών Γουόλτερ Μπερνς και Χίλντερμπραντ "Χίλντι" Τζόνσον και ήταν βασισμένη σε χαρακτήρες υπαρκτών δημοσιογράφων. Ο Χάουαρντ Χιουζ της RKO (Ο ιπτάμενος κροίσος) αγόρασε τα δικαιώματα του θεατρικού και το 1931 προβλήθηκε η πρώτη εκτέλεση με τον Άντολφ Μετζού και τον Πατ Ο' Μπράιεν. Χάρη στο σενάριο, στη συγγραφή του οποίου συμμετείχε κι ο Χιουζ, η ταινία προτάθηκε για 3 όσκαρ.
Δέκα χρόνια αργότερα ο Χάουαρντ Χοκς, που σκόπευε να ξαναγυρίσει την ταινία, κάλεσε κάποιους φίλους του σε τραπέζι και πάνω στη συζήτηση υποστήριξε ότι οι καλύτερες ατάκες που ειπώθηκαν ποτέ σε κωμωδία ήταν εκείνες της ταινίας Πρώτη σελίδα. Έτσι πήρε ένα αντίγραφο του σεναρίου κι άρχισε να διαβάζει τις ατάκες του Γουόλτερ Μπερνς ενώ μια φίλη του υποδυόταν τον Χίλντι Τζόνσον. Ο Χοκς εξεπλάγη όταν διαπίστωσε ότι οι ατάκες του Χίλντι ταίριαζαν απίστευτα σε γυναίκα.
Έτσι ο Χοκς πρότεινε στο σεναριογράφο Μπεν Χεχτ ο χαρακτήρας του Χίλντι Τζόνσον να γίνει γυναικείος, ο Χεχτ ενθουσιάστηκε με την αλλαγή κι αγόρασε τα δικαιώματα του θεατρικού από τον Χιουζ.
Ο Χοκς εκείνη την περίοδο είχε μόλις τελειώσει τη σκηνοθεσία της ταινίας "Μόνο οι άγγελοι έχουν φτερά" (Only Angels Have Wings, 1939) με τον Κάρι Γκραντ και πρότεινε στον Χάρι Κον της Columbia τον Γκραντ για το ρόλο του Μπερνς. Το πρόβλημα ήταν ότι δε μπορούσαν να βρουν την κατάλληλη ηθοποιό για το ρόλο της Χίλντι Τζόνσον. Αρχικά ο Χοκς πρότεινε το ρόλο στην Κάρολ Λόμπαρντ, αλλά εκείνη ζήτησε μεγάλη αμοιβή και ο Χοκς προσέγγισε τις Κάθριν Χέπμπορν, Κλοντέτ Κολμπέρ, Άιριν Νταν, Τζίντζερ Ρότζερς, Τζιν Άρθουρ και Μάργκαρετ Σάλιβαν που τον απέρριψαν. Τότε ο Χάρι Κον σκέφτηκε τη Ρόζαλιντ Ράσελ που εκείνη τη χρονιά είχε καταπλήξει το κοινό με τη συμμετοχή της στην ταινία "Γυναίκες" (Women, 1939) του Τζορτζ Κιούκορ. Η Ράσελ ήταν ενοχλημένη που δεν ήταν η πρώτη επιλογή για το ρόλο, μάλιστα πήγε στην ακρόαση με βρεγμένα μαλλιά. Παρόλα αυτά συμφώνησε να αναλάβει το ρόλο της Χίλντι. Έτσι η Columbia δανείστηκε τη Ρασελ από την MGM κι στις 27 Σεπτεμβρίου του 1939 ξεκίνησαν τα γυρίσματα. Κατά τη διάρκεια των γυρισμάτων η Ράσελ, απευθύνθηκε στο Χοκς που φαινόταν δυσαρεστημένος από την ερμηνεία της, λέγοντας του: Δε με θέλεις, έτσι δεν είναι; Αναγκάστηκες να καταλήξεις μαζί μου, επομένως δείξε τον καλύτερό σου εαυτό. Ο Γκραντ και η Ράσελ έγιναν φίλοι κατά τη διάρκεια των γυρισμάτων και η φιλία τους διήρκεσε μέχρι και το θάνατό της το 1976. Το φιλμ προβλήθηκε τον Ιανουάριο του 1940 και έγινε τεράστια επιτυχία από κοινό και κριτικούς. Μια από τις πρώτες κωμωδίες του Χόλιγουντ με θέμα τη μάχη μεταξύ των δύο φύλων και για πολλούς η καλύτερη κωμωδία του Χοκς, σκηνοθέτη επίσης των κωμωδιών: "Η Γυναίκα με τη Λεοπάρδαλη" (Bringing up Baby, 1938) "Γιαμ-Γιαμ" (Ball Of Fire, 1941) και "Οι άνδρες προτιμούν τις ξανθιές" (Gentlemen prefer blondes, 1953).
Διανομή ρόλων
300px|thumb|right|Οι Κάρι Γκραντ, Ρόζαλιντ Ράσελ και Ραλφ Μπέλαμι σε διαφημιστική φωτογραφία για την προώθηση της ταινίας.
Παραπομπές
Κατηγορία:Αμερικανικές ταινίες Κατηγορία:Ταινίες του 1940 Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Ασπρόμαυρες ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες σε σκηνοθεσία Χάουαρντ Χοκς Κατηγορία:Αμερικανικές screwball κωμικές ταινίες
Κωνσταντίνος Μίχαλος
Γεννήθηκε το 1960 και ήταν γιος του βιομηχάνου και πολιτικού Χρήστου Μίχαλου, (ο οποίος ανέλαβε σημαντικές πολιτικές και διοικητικές θέσεις κατά την περίοδο των δικτατορικών κυβερνήσεων 1967-1973). Σπούδασε οικονομικά και πολιτικές επιστήμες στο πανεπιστήμιο Essex (Μ. Βρετανίας) και πραγματοποίησε μεταπτυχιακές σπουδές σε θέματα οικονομικών εφαρμογών στο London School of Economics.
Το 1988 ανέλαβε την διοίκηση της οικογενειακής εταιρείας SWAN Α.Ε. Το 1993 εξελέγη μέλος του διοικητικού συμβουλίου του ΕΒΕΑ και το 2006 πρόεδρός του. Το 2002 εξελέγη μέλος του Δ.Σ. του Αραβοελληνικού Εμπορικού Επιμελητηρίου και το 2004 αντιπρόεδρός του, ενώ το 2003 εξελέγη πρόεδρος του Συνδέσμου Επιχειρήσεων Βορείου Αττικής. Την περίοδο 2004-2005 διετέλεσε ειδικός σύμβουλος του Υπουργείου Ανάπτυξης. Την περίοδο 2005 - 2006 διετέλεσε γενικός γραμματέας του Υπουργείου Οικονομίας και Οικονομικών ενώ το 2007 εξελέγη μέλος του Δ.Σ. της ΔΕΗ. Το 2008 εξελέγη μέλος του Δ.Σ. του ΟΤΕ. Τον Δεκέμβριο 2011 επανεξελέγη για 4 έτη πρόεδρος ΕΒΕΑ και τον Μάρτιο 2012 εξελέγη πρόεδρος της ΚΕΕΕ (Κεντρική Ένωση Επιμελητηριων Ελλάδος).
Διετέλεσε μέλος του Δ.Σ αερολιμένα Αθηνών "Ελευθέριος Βενιζέλος" από τον Νοέμβριο 2012 έως το Μάϊο 2015, καθώς και μέλος του Δ.Σ. "Αστήρ Παλλάς Ξενοδοχειακή Α.Ε." από τον Ιούνιο 2012 έως τον Ιούλιο 2017. Το 2013 συνίδρυσε την Μίχαλος Κωνσταντίνος & Σια Ι.Κ.Ε. (M Trading Group) της οποίας αποτελεί συνδιαχειριστής της.
Ήταν πατέρας 4 παιδιών και μιλούσε Αγγλικά και Γαλλικά.
Απεβίωσε στις 6 Αυγούστου 2021 σε ηλικία 61 ετών στο γραφείο του στο Κρυονέρι Αττικής από ανακοπή καρδιάς.
Αγία Παρασκευή Χαλκιδικής
Η Αγία Παρασκευή είναι χωριό του νομού Χαλκιδικής. Διοικητικά είναι έδρα ομώνυμης τοπικής κοινότητας που ανήκει στον Δήμο Κασσάνδρας, της Περιφέρειας Κεντρικής Μακεδονίας (πρόγραμμα Καλλικράτης). Με βάση την απογραφή πληθυσμού του 2011 έχει 294 κατοίκους.
Γενικά στοιχεία
Από το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του Δήμου Παλλήνης. Οι κάτοικοι ασχολούνται κυρίως με τη μελισσοκομία και την ελαιοκομία. Η θέση της είναι στην ενδοχώρα της Κασσάνδρας και περιβάλλεται από δάσος πεύκων. Στο χωριό υπάρχουν παραδοσιακά σπίτια, κτισμένα με πέτρα.
Λειτουργούν μεταξύ άλλων, αγροτικό ιατρείο, ΚΑΠΗ, νηπιαγωγείο και Δημοτικό σχολείο. Το τελευταίο λέγεται Δημοτικό Σχολείο Παλιουρίου/Αγ. Παρασκευής. Ο κύριος ναός είναι στις παρυφές του χωριού και είναι αφιερωμένος στην Αγία Παρασκευή. Στο χωριό δραστηριοποιείται πολιτιστικός σύλλογος, με το όνομα "Χαλκιδίς".
Ιστορικά στοιχεία
Ο οικισμός οφείλει το όνομά του στον ομώνυμο ναό της Αγίας Παρασκευής. Οι κάτοικοι του συμμετείχαν στην επανάσταση του 1821. Αγωνιστές της επανάστασης του 1821 από το χωριό ήταν οι Ιωάννης Ανδρούλης, Χριστόδουλος Δημητρίου, Ιωάννης Γεωργίου, Ιωάννης Ψαράς, Αγγελής Κυρίτσης και άλλοι. Το 1869 αναφέρεται πως διέθετε περίπου 43 οικίες, καθώς και ιδιωτικό σχολείο. Από το χωριό κατάγονταν οι Μακεδονομάχοι Κωνσταντίνος Σαραφιανός και Κωνσταντίνος Καραγιώργης. Επίσης, κάτοικοί συμμετείχαν στην Εθνική Αντίσταση κατά των Γερμανών. Κοντά στο χωριό, στη θέση «Αβάρα», έχουν επισημανθεί τα ερείπια ρωμαϊκού οικισμού, που η ίδρυσή του θα πρέπει ίσως να σχετιστεί με την αξιοποίηση των γειτονικών ιαματικών λουτρών.
Πληθυσμός
(σε παρένθεση ο πληθυσμός της τοπικής κοινότητας)
Κοινότητα Αγίας Παρασκευής
Η κοινότητα Αγίας Παρασκευής είναι χαρακτηρισμένη ως αγροτικός πεδινός οικισμός, με έκταση 27,687 χμ² (2011). Αριθμεί 375 κατοίκους και περιλαμβάνει και τον οικισμό Λουτρά με 81 μόνιμους κατοίκους (2011), τα οποία βρίσκονται σε απόσταση 5 χιλιομέτρων από την Αγία Παρασκευή, κοντά στη θάλασσα. Το όνομά τους οφείλεται στις ιαματικές πηγές της περιοχής. Υπάρχουν τουριστικά καταλύματα και παραθεριστικές κατοικίες.
Πηγές
Αγια Κατηγορία:Δήμος Παλλήνης Χαλκιδικής Αγια Παρασκευη Χαλκιδικης Κατηγορία:Λουτρά Κατηγορία:Δήμος Κασσάνδρας
Κύριλλος Α΄ Αλεξανδρείας
Ο άγιος Κύριλλος Αλεξανδρείας (περ. 378 - περ. 444) υπήρξε επίσκοπος Αλεξανδρείας μεταξύ των ετών 412 και 444. Ήταν κεντρική μορφή της συνόδου της Εφέσου το 431, που οδήγησε στην απομάκρυνση του Νεστόριου από τον αρχιεπισκοπικό θώκο της Κωνσταντινούπολης. Αν και αμφιλεγόμενη ιστορική προσωπικότητα, θεωρείται εκ των κορυφαίων δογματικών της ορθόδοξης Εκκλησίας και έχει συγγράψει πολλά θεολογικά συγγράμματα, τα οποία του απέφεραν τον χαρακτηρισμό του στύλου της Ορθοδοξίας και περίοπτη θέση ανάμεσα στους εκκλησιαστικούς συγγραφείς.
Πολυσυζητημένο είναι το θέμα της εμπλοκής του ή όχι στη δολοφονία της νεοπλατωνικής φιλοσόφου Υπατίας και στην υποκίνηση στάσεων και βίαιων εκδηλώσεων: κάποιοι μελετητές τον εμπλέκουν άμεσα στα γεγονότα αυτά ενώ άλλοι ελαχιστοποιούν το ρόλο και την ευθύνη του.